Diari Oficial de la Generalitat Valenciana


Sumari del DOGV 8604, del 01-08-2019 (2019/7438)

RESOLUCIÓ de 18 de juliol de 2019, del president de l'Institut Valencià de Cultura, per a la concessió d'ajudes per a la creació de guions de llargmetratges cinematogràfics per a l'any 2019.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8604

Data del DOGV
:   01-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7438


Data del document
:   18-07-2019

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 18 de juliol de 2019, del president de l'Institut Valencià de Cultura, per a la concessió d'ajudes per a la creació de guions de llargmetratges cinematogràfics per a l'any 2019. [2019/7438]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 14 de febrer de 2019, del president de l'Institut Valencià de Cultura, per la qual es convoca la concessió d'ajudes per a la creació de guions de llargmetratges cinematogràfics en l'any 2019 (DOGV 8493, 25.02.2019), i atesos els següents  
  
  
Antecedents de fet  
  
Primer. Mitjançant la Resolució de 14 de febrer de 2019, es va convocar la concessió d'ajudes per a la creació de guions de llargmetratges cinematogràfics per a l'any 2019, d'acord amb el que es preveu en l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (ara Institut Valencià de Cultura).  
  
Segon. De conformitat amb el que s'estableix en l'apartat primer del resolc tercer de la convocatòria, el termini de presentació de sol·licituds era de vint dies hàbils comptadors des de l'endemà de la publicació de la convocatòria en el Diari Oficial de la Generalitat Valenciana; per tant el termini va finalitzar 26 de març de 2019. En total s'hi han presentat en termini un total de 136 sol·licituds.  
Tercer. Per mitjà de l'Acord de 10 d'abril de 2019, del president de l'Institut Valencià de Cultura, va ser nomenada la comissió tècnica de valoració de les sol·licituds prevista en el resolc quart de la Resolució de 14 de febrer de 2019.  
Quart. Constituïda a aquest efecte i reunida en sessions de 3 i 14 de juny i 4 de juliol de 2019, va valorar les sol·licituds d'acord amb els criteris establits en el resolc cinqué de la Resolució de 14 de febrer de 2019, i va emetre l'informe i la proposta corresponent arreplegats en l'acta publicada a la web del IVC: https://ivc.gva.es/val/ivc-val/ivc-obert/ajudes-audiovisuals-2019/ajudes-guions-2019.  
  
  
Fonaments de dret  
  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), i especialment el que es disposa en el títol X.  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (d'ara endavant Ordre de bases reguladores).  
Quart. La Resolució de 14 de febrer de 2019, del president de l'Institut Valencià de Cultura, per la qual es convoca la concessió d'ajudes per a la creació de guions de llargmetratges cinematogràfics en l'any 2019 (DOGV 8493, 25.02.2019).  
Cinqué. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que preveu en l'article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura.  
Per la seua banda, l'article 4, punt 2, lletra j, disposa que correspon a Presidència «convocar i resoldre la concessió d'incentius, ajudes i subvencions i aprovar les bases corresponents».  
  
Per tot això, en virtut dels antecedents de fet i fonaments de dret citats i la resta de normativa aplicable, vistos l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atés el que es preveu en l'article 7 de l'Ordre de bases reguladores i en l'exercici de les competències per a la concessió de les ajudes que tinc atribuïdes d'acord amb els preceptes citats, resolc:  
  
  
Primer  
Concedir les ajudes a les persones beneficiàries que s'indiquen en l'annex I de la present resolució, d'acord amb la puntuació obtinguda segons la baremació de la comissió tècnica de valoració, amb càrrec al crèdit previst en la secció 09, entitat 00521, en la línia de subvenció S6424000, «Ajuda a l'escriptura de guions cinematogràfics», inclosa en el capítol IV del pressupost de l'Institut Valencià de Cultura, per un import global màxim de 128.000,00 ?, tal com recull el punt primer del resolc segon de la Resolució de 14 de febrer de 2019.  
  
A aquest efecte, es pren en consideració el que es disposa en el punt 2 del resolc segon:   
«Es concedirà un màxim de setze ajudes, de 8.000 - cada una.  
Quatre de les ajudes, com a mínim, seran per a guions de llargmetratges documentals, sempre que aquests projectes obtinguen un mínim de 25 punts, d'acord amb el que s'estableix en l'article 3, punt 5.8.2.5, de l'Ordre bases reguladores.  
Si es presenten menys de quatre projectes de guions per a documentals o són menys de quatre els que aconsegueixen el mínim de 25 punts, les ajudes romanents revertiran en la resta de projectes que per ordre de puntuació hagen superat els 25 punts.  
Dos de les ajudes, com a mínim, seran per a projectes de guions de llargmetratges d'animació, sempre que aquests projectes obtinguen un mínim de 25 punts, d'acord amb el que s'estableix en l'article 3, punt 7.5.8.8 de l'ordre bases reguladores.  
Si es presenten menys de dos projectes de guions per a animació o són menys de dos els que aconsegueixen el mínim de 25 punts, les ajudes romanents revertiran en la resta de projectes que per ordre de puntuació hagen superat els 25 punts».  
  
Segon  
Nomenar com a suplents les persones indicades en l'annex II per ordre de puntuació, en el quals recaurà l'ajuda en cas de possibles renúncies, d'acord amb el que es preveu en l'article 7, punt 3, de l'Ordre bases reguladores, i els projectes dels quals no han sigut estimats per excedir el nombre màxim d'ajudes fixat en la convocatòria, amb indicació de la puntuació atorgada a cada un d'aquests en funció dels criteris de valoració aplicats.  
  
Tercer  
Denegar l'ajuda a les sol·licituds presentades, indicades en l'annex III, els projectes de les quals no han aconseguit 25 punts. I això sobre la base del que es preveu en el punt 3 del resolc cinqué de la Resolució de 14 de febrer de 2019: «La proposta que eleve la comissió tècnica de valoració no podrà incloure cap sol·licitud que no haja aconseguit una puntuació mínima en conjunt de 25 punts, i s'ordenaran en funció de la puntuació obtinguda.»  
  
Quart  
Arxivar les sol·licituds dels projectes que s'indiquen a continuació, segons el que preveu el resolc tercer de la resolució de 14 de febrer de 2019 que establix el següent:  
«El termini de presentació de sol·licituds serà de vint dies hàbils a comptar des de l'endemà de la publicació de la present convocatòria en el Diari Oficial de la Generalitat Valenciana.  
  
En cap cas podrà ser objecte de requeriment per part de l'Institut Valencià de Cultura, ni es podrà presentar, una vegada finalitzat el termini de presentació de sol·licituds, el tractament del guió, ni el seu desenvolupament, ni la memòria explicativa d'aquest».  
En conseqüència es resol l'arxiu de les següents sol·licituds, atés que les persones sol·licitants van presentar la sol·licitud o la documentació que havia de valorar-se fora de termini, és a dir després del 26 de març de 2019:  
- WEC-XPN-28-511: Los movimientos de Oreni, de Luis Antonio López Belda.  
- GUI-FIC 19-089: María, la Virgen, de Sergio Candel Carrascosa.  
- LDB-RDR-81-659: (Hacer) Bang-bang con todo, de Clara Reynes Linares.  
- GUI FIC 19-117: Anhelos de una vida, de Juan Gabriel García Lozano y Miguel Josep Martínez Calbuig.  
- REI-CAA-67-823: Retrato de falleras, de María Asunción Vicenta Gozalvo Fernández.  
  
Cinqué  
No figuren en el procediment i no s'hi han tingut en compte altres fets, ni altres al·legacions i proves que les adduïdes per les persones interessades, per la qual cosa aquesta proposta de resolució té caràcter de definitiva, d'acord amb el que es disposa en el punt 7 de l'article 6 d'ordre bases reguladores.  
  
Sisé  
Les ajudes concedides mitjançant aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013) relatiu a l'aplicació dels articles 107 i 108 del Tractat UE a les ajudes de minimis.  
  
Seté  
Les persones beneficiàries hauran de complir les obligacions i normes de justificació previstes en els resolcs seté i huité de la Resolució de 14 de febrer de 2019, per la qual es convoca la concessió d'ajudes per a la creació de guions de llargmetratges cinematogràfics per a l'any 2019.  
  
Els beneficiaris hauran de comunicar a l'Institut Valencià de Cultura l'acceptació de l'ajuda en un termini no superior als quinze dies hàbils següents al dia de la publicació de la resolució de concessió en el Diari Oficial de la Generalitat Valenciana, segons el model d'acceptació que s'adjunta a la convocatòria com a annex III i facilitar les dades bancàries on les persones sol·licitants desitgen rebre l'import de l'ajuda, emplenant el model de domiciliació bancària que s'adjunta a la convocatòria com a annex II.  
D'una altra banda, el termini màxim per a la presentació dels documents justificatius de les ajudes serà el 30 de novembre de 2019.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, s'hi pot presentar un recurs potestatiu de reposició, o bé, directament, un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant del president de l'Institut Valencià de Cultura, com a òrgan competent per a concedir les ajudes, en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 18 de juliol de 2019. El president de l'Institut Valencià de Cultura: Vicent Marzà i Ibáñez.